Ar 29 Gorffennaf, cyhoeddais ddatganiad ysgrifenedig yn amlinellu’r pedwar maes gwaith y bwriadwn fynd ar eu trywydd cyn etholiadau mis Mai 2022 er mwyn galluogi mwy o bobl sydd newydd gael yr etholfraint a phobl yr oeddent eisoes yn gallu pleidleisio i gofrestru a phleidleisio os ydynt yn dymuno gwneud hynny:gweithio gyda phrif gynghorau ar amrywiaeth o drefniadau pleidleisio hyblyg i dreialu’r gwahanol ddulliau o bleidleisio hyblyg;gweithio gydag awdurdodau lleol a’r gymuned etholiadol i gynyddu nifer y rhai hynny sy’n cofrestru, yn arbennig drwy weithio gydag ysgolion;adeiladu ar sianeli presennol er mwyn ennyn mwy o ddiddordeb yn y broses ddemocrataidd. Mae hyn yn arbennig o berthnasol o safbwynt pobl ifanc a’u dealltwriaeth hwy o’r effaith a gaiff llywodraeth leol ar eu bywydau;ystyried dyluniad papurau pleidleisio drwy’r post, er mwyn sicrhau bod popeth yn cael ei wneud i sicrhau y ceir cyn lleied o wallau â phosibl.
On 29 July, I published a written statement setting out the four strands of work we intend to pursue in advance of the May 2022 elections to enable more of our newly enfranchised voters and existing voters to register and vote if they so choose:to work with principal councils on a selection of flexible voting pilots to test different forms of advanced voting;to work with local authorities and the electoral community to increase registration, especially through working with schools;to build on existing channels to increase overall democratic engagement. This is particularly relevant for young people and their understanding of the impact that local government has on their lives;to consider the design of postal ballots, to ensure everything is done to minimise errors.